Defensa personal

Le defensa personal, o autodefensa (del anglese self-defense), es un insimul de methodos que pote esser usate pro stoppar un attacco personal.

Le technicas de defensa personal ha essite derivate del artes martial traditional, adaptate pro usage per personas commun pro defender se etiam in lor vita normal. 

In defensa personal on utilisa technicas simple, e on essaya evitar le movimentos complicate.

Principalmente on utilisa blocadas, retentiones e levatores pro dominar le adversario de modo le plus rapide possibile e accurtante le tempores de combatto pro evitar riscos e restar le differentias physic in secunde plano.

Le defensa con manos nude pote completar se con armas, que pote esser o cultellos o armas de foco o qualcunque cosa que esserea proxime in le momento del conflicto.

 Ambito civil 
In le ambito civil on tenta dominar le adversario de modo secur e sin provocar damnos excessive dante le responsabilitate civil del action defensive quando on superpassa le limitationes del defensa legitime. Le defensa personal se basa in le fundamentos de alcun sports o artes martial como le judo, le aikido o le karate. Le character principal del defensa personal es le evitation del fortia, durante que, generalmente, le opponentes pote esser personas de dimensiones plus ample o con fortias muscular plus grande que le nostre. Es pro iste ration, que technicas basic como le colpos unic (los que on executa contra le opponente con un parte specific de nostre corpore) como le uso del palma del mano, le juncturas del digitos e le digitos in le partes blande o colpos de genu, passante in plus per technicas plus professional como typos differente de colpos de pede, e etiam plus avantiate como disequilibrios o immobilisationes (que son usage in defensa personal de policia o in modalitates sportive como le karate) son le applicationes comprendite in le defensa personal.

 Ambito militar 
In le ambito militar on utilisa technicas con major poter offensive e lethal valente se tamben de armas.

 Galeria 

Categoria:Artes martial